Word weer ’n woordmeester en woon ons werkwinkel by | Die Skryfbesigheid
Word weer ’n woordmeester en woon ons werkwinkel by
Die Skryfbesigheid ♦ Februarie 3, 2015 ♦ 3 Kommentaar
Taal bly steeds die medium waardeur skrywers hulle verhale, gedagtes en drome laat lewe kry. Verskeie nuwelingskrywers het tydens ander skryfkursusse en werkwinkels die behoefte uitgespreek om hul skryfvaardigheid in Afrikaans op te skerp sodat hulle weer soos ware woordmeesters met hulle tekste kan omgaan. Volgens hierdie skrywers benadeel die neiging om deesdae net in Engels by die werkplekke te kommuikeer hulle skryfvaardighede in Afrikaans.
Die Skryfbesigheid bied op 21 Febrauarie 2015 ’n werkwinkel aan met die tema “Taal as instrument van skryf en die belangrikheid van redigering”. Die werkwinkel begin om 09:00 en duur tot 16:00. Roeteaanwysings na die plek waar die werkwinkel plaasvind, sal aan geregistreerde studente gekommunikeer word.
Dit kos R680-00 per persoon. Vir hierdie prys ontvang die skrywer:
Koffie/tee wat deurlopend beskikbaar is
Ligte verversings met registrasie
Ietsie soet en stout later in die middag
Baie wenke hoe om hul skryfwerk te laat skitter
Huidige ingeskrewe studente en oudstudente van Die Skryfbesigheid (en die voormalige Petru-Nell Skryfbesigheid) asook persone wat deur Kwarts Publishers verwys word, kry ’n heerlike afslag.
Tydens hierdie werkwinkel gaan die volgende onderwerpe behandel word:
Woordsoorte en woordorde
Spelling en spelreëls
Skryf- en leestekens
Beeldspraak en stylfigure
Redigering en die versorging van ‘n manuskrip
Benut die rekenaar ten volle
Plek vir slegs tien persone is beskikbaar. Registreer daarom voor of op 19 Februarie 2015 deur die elektroniese vorm hieronder in te vul of deur ’n e-pos (skryfbesigheid@outlook.com), faks (086 618 5211) of SMS/Whatsapp (072 210 4385) te stuur. Sluit u naam, e-posadres en waar u van die werkwinkel gehoor het, in wanner u per faks of SMS/Whatsapp navraag doen. Noem ook indien u een van Kwarts Publishers se skrywers, kliënte is of deur hulle na ons verwys is.
Doen u tans of het u voorheen 'n kursus by Die Skryfbesigheid gedoen?(vereis) Ja Nee
Is u deur Kwarts Publishers na die werkwinkel verwys? Ja Nee
Waar het u van Die Skryfbesigheid/werkwinkel gehoor?
Kies een van die volgende Ek skryf vir die werkwinkel in en versoek die bankbesonderhede Ek versoek eers 'n kwotasie Ek het 'n ander navraag
Posted in: Kursusse ♦ Publikasie ♦ Skryfskool ♦ Skryfwenke ♦ Skrywers
Tagged: beeldspraak,dialoog,hulpmiddels,lees- en skryftekens,Paragrafering,redigering,roman,ruimte,Skryf,Skryf- en leestekens,skryfwenke,Spelling en spelreëls,uitdrukking,werkswinkels,woordorde,woordsoorte,Woordsoorte en woordorde
← Eerste Romanza vir Petronel Louw gepubliseer
Stil mense, ’n reus het ons vooruitgegaan →
Februarie 8, 2015 – 8:46 vm
Het jul nie iets aanlyn nie?
Februarie 8, 2015 – 9:04 vm
Ek gaan die werkwinkel aanlyn ook aanbied. Ek sal beslis laat weer wanneer dit aanlyn beskikbaar is. Dit is een van die nuwe kursusse wat op die oomblik ontwikkel word.
Februarie 8, 2015 – 9:33 vm
Lekker man. Dit sal gaaf wees